Na osnovu člana 55. stav 1. Zakona o pravima branilaca i članova njihovih porodica (''Službene novine Federacije BiH'', broj: 33/04), Federalni ministar za pitanja boraca i invalida odbrambeno-oslobodilačkog rata/Federalni ministar za pitanja branitelja i invalida domovinskog rata d o n o s i:

**P R A V I L N I K
O DODATKU ZA NJEGU I POMOĆ OD STRANE DRUGOG LICA VOJNIH INVALIDA**

|  |
| --- |
| **Član 1.** |

|  |
| --- |
| Ovim pravilnikom propisuju se medicinske indikacije za razvrstavanje vojnih invalida od I do IV grupe prema potrebi za njegom i pomoći od strane drugog lica i grupi vojnog invaliditeta u stepene dodatka. |

|  |
| --- |
| **Član 2.** |

|  |
| --- |
| U prvi stepen dodatka za njegu i pomoć od strane drugog lica razvrstavaju se vojni invalidi I grupe kod kojih postoji oštećenje organizma predviđeno Pravilnikom o utvrđivanju procenta vojnog invaliditeta, u Listi procenta vojnog invaliditeta koja je sastavni dio tog pravilnika i to u sljedećim odredbama: |

|  |  |  |
| --- | --- | --- |
| -- | 56 | Amputacija obje ruke u laktu; |
|   |  |  |
| -- | 60 | Amputacija obje ruke u mišici; |
|   |  |  |
| -- | 67 | Eksartikulacija obje ruke u ramenu; |
|   |  |  |
| -- | 78 | Potpuna uzetost obje ruke; |
|   |  |  |
| -- | 121-b | Eksartikulacija u kuku – obje noge; |
|   |  |  |
| -- | 124 | Obostrana paraliza lubosakralnog pleksusa; |
|   |  |  |
| -- | 150-č | Klinički utvrđena epilepsija nastala usljed povrede ili bolesti kad su napadi veoma česti, jednom ili više puta dnevno; |
|   |  |  |
| -- | 157 | Sljepilo, odnosno gubitak vida na oba oka; |
|   |  |  |
| -- | 192 | Najteži slučajevi bulbarne paralize; |
|   |  |  |
| -- | 200-č | Parkinsonizam – najtežeg stepena; |
|   |  |  |
| -- | 206 | Konsolidovane frakture kičme, sa flakcidnom paraplegijom ili spastičnom paraplegijom u fleksiji – trajna nepokretljivost i vezanost za postelju; |
|   |  |  |
| -- | 207-č | Konsolidovane frakture cervikalnog dijela kičme, sa lezijom cervikalne medule i paretičnim pojavama na gornjim i donjim ekstremitetima – najteži oblici – invalid nepokretan i ne može da se služi rukama; |
|   |  |  |
| -- | 208-č | Cerebralni ataktički sindrom poslije traume – najteži oblici – nemogućnost kretanja usljed atakcije; |
|   |   |  |
| -- | 209-č | Klinički utvrđen polineuritički sindrom – najteži oblici – teška oštećenja motoliteta sa atrofijama, teškim trofičkim smetnjama i potpunom oduzetošću ekstremiteta – invalid nepokretan; |

Izuzetno od odredbe stava 1. ovog člana, u prvi stepen dodatka za njegu i pomoć od strane drugog lica mogu se razvrstati i vojni invalidi I grupe kod kojih, pored oštećenja organizma iz člana 3. ovog pravilnika postoje i druga oštećenja organizma (obostrana amputacija ekstremiteta, eksartikulacija noge u kuku, demencija, progresivna raširena aktivna tuberkuloza sa razvijenom kaheksijom i drugim teškim komplikacijama i dr.), koja vojnog invalida čine nesposobnim za vršenje svih osnovnih životnih potreba i zahtijevaju neprekidnu njegu i pomoć od strane drugog lica.

|  |
| --- |
| **Član 3.** |

|  |
| --- |
| U drugi stepen dodatka za njegu i pomoć od strane drugog lica razvrstavaju se vojni invalidi I grupe kod kojih postoji ma koje oštećenje organizma iz Liste procenata vojnog invaliditeta, koje nije obuhvaćeno članom 2. stav 1. ovog pravilnika. |

|  |
| --- |
| **Član 4.** |

|  |
| --- |
| Vojni invalidi II, III i IV grupe, kod kojih postoji oštećenje organizma za koje je, zajedno sa vojnim invaliditetom, u Listi procenata vojnog invaliditeta predviđeno 100% - I grupa vojnog invaliditeta, razvrstavaju se i to: |

|  |  |
| --- | --- |
| 1) | u drugi stepen dodatka za njegu i pomoć od strane drugog lica – ako je oštećenje organizma obuhvaćeno članom 2. ovog pravilnika; |
|   |  |
| 2) | u trećem stepenu dodatka za njegu i pomoć od strane drugog lica – ako je oštećenje organizma obuhvaćeno članom 3. ovog pravilnika; |

|  |
| --- |
| **Član 5.** |

|  |
| --- |
| Ovaj pravilnik primjenjivaće se od dana početka primjenjivanja Zakona o pravima branilaca i članova njihovih porodica (''Službene novine Federacije BiH'', broj: 33/04) kao i za korisnike prava iz člana 69. stav 2. navedenog zakona. |

|  |
| --- |
| **Član 6.** |

|  |
| --- |
| Danom početka primjene ovog pravilnika prestaje da važi Pravilnik o medicinskim indikacijama za razvrstavanje vojnih invalida od I do IV grupe prema stepenu potrebe za njegom i pomoći od strane drugog lica i grupi vojnog invaliditeta (''Službeni list RBiH, br. 2/92, 6/94 i 13/94) i Pravilnik o medicinskim oštećenjima za razvrstavanja vojnih invalida od I do IV grupe prema stepenu potrebe za njegom i pomoći druge osobe (''Narodni list HR-HB'', br. 28/96). |

|  |
| --- |
| **Član 7.** |

|  |
| --- |
| Ovaj pravilnik stupa na snagu narednog dana od dana objavljivanja u ''Službenim novinama Federacije BiH''. |

Broj:

Sarajevo,

|  |  |  |
| --- | --- | --- |
|  |  | **M I N I S T A R** |
|  |  | Ibrahim Nadarević |